5. ΝΟΜΟΘΕΤ.ΔΙΑΤΑΓΜΑ υπ’ αριθ. 2569 της 31 Αυγ./4 Σεπτ. 1953 Περί τρόπου αποκτήσεως τίτλων σπουδών δημοτικού σχολείου υπό των απολεσάντων τούτους μαθητών και άλλων τινών διατάξεων Στοιχειώδους Εκπαιδεύσεως. Άρθρ.1.-Οι φοιτήσαντες εις τας τρεις ανωτέρας τάξεις των δημοσίων και Ιδιωτικών δημοτικών σχολείων αλλά απολέσαντες τους τίτλους σπουδών των και μη δυνάμενοι να λάβωσιν αποδεικτικά τούτων, συνεπεία καταστροφής των αρχείων των σχολείων εις τα οποία εφοίτησαν, δύνανται να αποκτήσωσι νέους τίτλους σπουδών κατόπιν κατατακτηρίων ή απολυτηρίων εξετάσεων ενώπιον του συλλόγου των διδασκάλων δημοσίου πολυταξίου δημοτικού σχολείου οριζομένου εκάστοτε υπό του οικείου Εποπτικού Συμβουλίου. Σελ. 206 Η τοιαύτη κατατακτήριος ή απολυτήριος εξέτασις είναι πάντοτε γραπτή και προφορική, ενεργείται εφ’ όλων των μαθημάτων των διδασκομένων εις την τάξιν της οποίας ζητεί τίτλον σπουδών ο εξεταζόμενος και ο κατατάσσεται υπό του Επιθεωρητού Στοιχειώδους Εκπαιδεύσεως της περιφερείας, εις την οποίαν υπάγεται το σχολείον, εις το οποίον εφοίτησεν ο αιτούμενος την εξέτασιν, μετά προηγουμένην απόφασιν του οικείου Εποπτικού Συμβουλίου, το οποίον προς κρίσιν και λήψιν αποφάσεως δύναται να ζητήση την προσκόμισιν παρά του αιτουμένου οιουδήποτε στοιχείου. Άρθρ.2.-Παρά τω γραφείω εκάστης Επιθωρήσεως Στοιχειώδους Εκπαιδεύσεως τηρείται ίδιον αρχείον των αποτελεσμάτων των απολυτηρίων εξετάσεων των δημοσίων και ιδιωτικών δημοτικών σχολείων της περιφερείας της Επιθεωρήσεως. Οι Διευθυνταί εκάστου δημοσίου και ιδιωτικού δημοτικού σχολείου υποχρεούνται μετά την λήξιν εκάστου σχολικού έτους να υποβάλλωσιν εις το γραφείον της Επιθεωρήσεως Στοιχειώδους Εκπαιδεύσεως, εις την οποίαν υπάγεται το σχολείον το οποίον διευθύνουσι, αντίγραφον του γενικού ελέγχου της τελευταίας τάξεως μετά πίνακος των μαθητών αυτής, οι οποίοι εκρίθησαν άξιοι απολύσεως εκ της τελευταίας τάξεως του δημοτικού σχολείου. Άρθρ.3.-Μαθηταί δημοτικών σχολείων εγγραφέντες μέχρι και του σχολικού έτους 1952-1953 εις την πρώτην τάξιν των δημοτικών σχολείων χωρίς να έχωσι την νόμιμον ηλικίαν θεωρούνται ως εγκύρως εγγεγραμμένοι, δικαιούνται δε προαγωγής από τάξεως εις τάξιν και απολύσεως από της έκτης τάξεως του δημοτικού σχολείου ως και εγγραφής εις τα σχολεία Μέσης Εκπαιδεύσεως. Άρθρ.4.-Δύναται ο Υπουργός να εγκρίνη εκπρόθεσμον αίτησιν περί προσθήκης τάξεως εις ιδιωτικόν Γυμνάσιον, λειτουργούν εν επαρχιακή πόλει κάτω των 30.000 κατοίκων, εφ’ όσον αύτη υπεβλήθη εντός τριμήνου από της λήξεως της προθεσμίας, το δε εκπρόθεσμον οφείλεται εις λόγους απροβλέπτους. Περί της υπάρξεως τοιούτων λόγων αποφαίνεται ητιολογημένως το αρμόδιον Ανώτατον Εκπαιδευτικόν Συμβούλιον. Δύναται δε ο Υπουργός να επιβάλη πρόστιμον δραχμών μέχρι 10.000 δι’ εκάστην ημέραν εκπροθέσμου. Άρθρ.5.-Καταργείται πάσα διάταξις αντικειμένη εις τας διατάξεις του παρόντος, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. 32.Γ.β.3-5 Εγγραφές, Εξετάσεις, Προγράμματα κλπ. Στοιχειώδους Εκπαίδευσης 36 